Handritshöfundurinn Tony Gilroy , sem kalllaður var inn á lokametrunum til að endurskrifa og aðstoða við endurtökur á Rogue One : A Star Wars Story , hefur að sögn grætt á tá og fingri á aðkomu sinni að myndinni . Sagt er að hann muni fá í sinn hlut um fimm milljónir Bandaríkjadala , eða um 565 milljónir íslenskra króna . Gilroy , sem er handritshöfundur nokkurra Bourne mynda og leikstjóri hinnar Óskarstilnefndu Michael Clayton , var fyrst fenginn til að skrifa samtöl og atriði fyrir endurtökur í myndinni , og fékk greidda 200 þúsund dali á viku , samkvæmt heimildum . Sú upphæð er víst eðlileg fyrir topp höfunda í stórri mynd . En eftir því sem vinnan dróst á langinn , því meira fékk Gilroy í aðra hönd . Hann hóf störf í júní og í ágúst var hann orðinn hægri hönd Gareth Edwards leikstjóra í eftirvinnslunni . Rogue On er fyrsta stjálfstæða hliðar – Star Wars myndin af þremur . Hún er forsaga Star Wars myndanna og sagt er að hún myndi beina tengingu við fyrstu myndina frá árinu 1977 , A New Hope . Næsta sjálfstæð hliðarmynd er myndin um Han Solo , sem frumsýnd verður árið 2018 . Þó að laun Gilray gætu virst há , þá eru þau smáaurar í samanburði við peningana í kringum Star Wars seríuna . Disney keypti Star Wars á fjóra milljarða Bandaríkjadala ( 450 milljarðar íslenskra króna ) árið 2012 af Lucasfilm , og fyrsta myndin eftir kaupin , Star Wars : The Force Awakens , þénaði meira en tvo milljarða dala í miðasölunni , og varð fyrsti kaflinn í nýrri og væntanlega mjög arðvænlegri Star Wars bylgju .